LĪGUMS Nr. B2-2020/_______
Par medicīnisko ierīču apstrādei nepieciešamo 
materiālu un palīglīdzekļu piegādi

2020. gada ___._________________ 
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, un
SIA „OneMed”, reģistrācijas Nr.40003551944, juridiskā adrese Dārzciema iela 56a, Rīga, LV-1073 (turpmāk – Piegādātājs), kuru saskaņā ar kopprokūru pārstāv Baltijas loģistikas vadītājs Jānis Kūlants un produktu menedžere Māra Lazdiņa,
abi kopā turpmāk saukti „Puses”, katrs atsevišķi „Puse”,
pamatojoties uz Pasūtītāja rīkotā atklātā konkursa „Medicīnisko ierīču apstrādei nepieciešamo materiālu un palīglīdzekļu piegāde”, ID Nr. RAKUS 2019/81K (turpmāk - Konkurss) rezultātiem, noslēdz šādu piegādes līgumu (turpmāk tekstā - Līgums):
1. Līguma priekšmets 
1.1. Līguma priekšmets ir Līguma pielikumā Nr.1 norādīto medicīnisko ierīču apstrādei nepieciešamo materiālu un palīglīdzekļu (turpmāk tekstā – Preces vai Prece) piegāde Pasūtītāja struktūrvienībām.
1.2. Piegādātājs apņemas piegādāt Pasūtītājam Preces, un Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr.1.
1.3. Šī Līguma pielikumā Nr.1 ir norādīts prognozējamais Preču daudzums 3 (trīs) gadiem.
1.4. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai. Pasūtītājam nav pienākuma iepirkt visu prognozējamo Preču daudzumu.
2. Preču cenas un Līguma summa
2.1. Preču cenas tiek noteiktas euro, atbilstoši Piegādātāja iesniegtajam piedāvājumam Konkursā, un ir norādītas Līguma pielikumā Nr.1.
2.2. Preču cenās ir iekļauti visi nodokļi, nodevas un citi izdevumi, kas rodas Piegādātājam sakarā ar Preču ievešanu Latvijas Republikā un to piegādi Pasūtītājam, kā arī izmaksas par nepieciešamo sistēmu uzstādīšanu, ja tās Piegādātājam jāuzstāda atbilstoši Konkursa noteikumiem. 
2.3. Izņēmums no Līguma 2.2.punktā noteiktā ir pievienotās vērtības nodoklis (turpmāk tekstā – PVN), kas tiek aprēķināts papildus, atbilstoši piegādes brīdī spēkā esošajos normatīvajos aktos noteiktajai likmei. PVN likmes izmaiņu gadījumā Pusēm nav nepieciešams slēgt atsevišķu rakstveida vienošanos.
2.4. Līguma pielikumā Nr.1 norādītās Preču cenas paliek nemainīgas visu Līguma darbības laiku, izņemot 2.5. punktā minēto gadījumu. 
2.5. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām, nekā noteikts Līguma pielikumā Nr.1, Piegādātājam ir pienākums piegādāt šīs Preces par akciju cenām, nevis Konkursam piedāvātajām cenām.
2.6. Līguma summa (orientējošā) bez pievienotās vērtības nodokļa ir līdz EUR 9 885,00 (deviņi tūkstoši astoņi simti astoņdesmit pieci euro un 00 centi) bez PVN. PVN Puses piemēro Latvijas Republikas normatīvajos aktos noteiktajā apmērā.
3. Vispārīgā piegādes kārtība un izņēmuma gadījumi
3.1. Piegādes noteikumi – DDP (INCOTERM 2010).
3.2. Preces tiek piegādātas atsevišķās partijās, pamatojoties uz Pasūtītāja veiktiem iepriekšējiem pasūtījumiem, kas pamatojas uz Pasūtītāja aptiekās esošajiem Preces atlikumiem. 
3.3. Preču pasūtīšana notiek telefoniski, pa faksu, vai elektroniski. Katrā pasūtījumā Pasūtītājs norāda pasūtītās Preces veidu, daudzumu, vēlamo piegādes datumu un piegādes adresi. Pasūtījumu apjomus un veikšanas intervālus Pasūtītājs izvēlas pēc saviem ieskatiem. 
3.4. Piegādātājs piegādā visas pasūtījumos norādītās Preces 7 (septiņu) dienu laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 
3.5. Prece tiek piegādāta Pasūtītāja struktūrvienību slēgta tipa aptiekās, kas atrodas:
3.5.1. stacionārā „Latvijas Onkoloģijas centrs”, Hipokrāta ielā 4, Rīgā;
3.5.2. stacionārā „Biķernieki”, Lielvārdes ielā 68, Rīgā;
3.5.3. stacionārā „Gaiļezers”, Hipokrāta ielā 2, Rīgā;
3.5.4. stacionārā „Tuberkulozes un plaušu slimību centrs”, Upeslejās, Stopiņu novadā;
3.6. Preču pasūtīšanu veic struktūrvienību pilnvarotās personas:
3.6.1. stacionārā “Gaiļezers” – aptiekas vadītāja;
3.6.2. stacionārā „Latvijas Onkoloģijas centrs” – aptiekas vadītāja;
3.6.3. stacionārā „Biķernieki” – aptiekas vadītāja;
3.6.4. stacionārā „Tuberkulozes un plaušu slimību centrs”, – aptiekas vadītāja
3.7. Preces piegādi, izkraušanu un novietošanu (kā arī uzstādīšanu, ja tā nepieciešama) Pasūtītāja telpās, kuras norādītas šī Līguma 3.5.punktā, nodrošina Piegādātājs, izmantojot savu transportu un darbaspēku. Piegādātājs ir atbildīgs par preču transportēšanas apdrošināšanas izdevumiem. Piegādātājs, ievērojot Līguma 10.5.punktā noteikto, ir tiesīgs preču transportēšanas pakalpojumu nodot trešajām personām, tikai tādā gadījumā, ja tiek nodrošināta šī Līguma noteikumu izpilde, Piegādātājam uzņemoties šajā Līgumā noteikto atbildību.
3.8. Par Preces nodošanu tiek sastādītas un abpusēji parakstītas Preču pavadzīmes-rēķini (turpmāk tekstā – Rēķini), kas apliecina to, ka pasūtījums ir izpildīts un Piegādātājam ir radušās tiesības uz samaksas saņemšanu. Rēķinos tiek fiksēts piegādātās Preces nosaukums, kataloga numurs, daudzums, Līguma pielikumā Nr. 1 norādītā cena un summa.
3.9. Kontaktpersonas šī Līguma darbības laikā:
3.9.1. no Pasūtītāja puses: stacionāra „Gaiļezers” Aptiekas vadītāja Judīte Ķirse, tālr. 67042778, fakss 67042778, e - pasts: judite.kirse@aslimnica.lv;
3.9.2. no Piegādātāja puses: produktu menedžere Māra Lazdiņa tālr. 29441375, fakss - nav, e - pasts mara.lazdina@onemed.com .
3.10. Ja Piegādātājs nespēj piegādāt kādu no pielikumā Nr.1 minētām Precēm, bet tās vietā var nodrošināt Konkursa specifikācijai atbilstošas ekvivalentas Preces piegādi par Konkursam piedāvāto vai zemāku cenu, Pasūtītājs ir tiesīgs veikt Piegādātāja piedāvātās ekvivalentās Preces pārbaudi un, atbilstības gadījumā, noslēgt rakstveida vienošanos par ekvivalentās Preces piegādi, izdarot grozījumus Līgumā. 
3.11. Ja līguma darbības laikā ražotājs maina preces kataloga kodu, tad Piegādātājs nosūta Pasūtītājam ražotāja informatīvu vēstuli par preces koda izmaiņām un apliecinājumu par preces atbilstību Konkursā izvirzītajām tehniskajām prasībām.
4. Pušu tiesības un pienākumi
4.1. Piegādātājam ir tiesības: 
4.1.1. saņemt maksu par pienācīgi piegādātām Precēm; 
4.1.2. saņemt līgumsodu, ja Pasūtītājs nav savlaicīgi veicis maksājumus.
4.2. Piegādātājam ir pienākums: 
4.2.1. piegādāt Līguma pielikumā Nr.1 norādītās Preces atbilstoši Pasūtītāja veiktajam pasūtījumam;
4.2.2. veikt savlaicīgu Preču piegādi; 
4.2.3. piegādāt Preces ne dārgāk par Konkursā piedāvātajām cenām visā līguma darbības laikā; 
4.2.4. ja Piegādātājs turpmāk nespēj piegādāt Preces atbilstoši Līguma noteikumiem, nekavējoties, bet ne vēlāk kā 24 (divdesmit četru) stundu laikā, par to rakstiski informēt Pasūtītāju,
4.2.5. ne vēlāk kā 10 (desmit) dienu laikā rakstiski informēt Pasūtītāju, ja ražotājs maina Preces kataloga kodu;
4.2.6. ja Piegādātājs ir piegādājis Līgumam vai kvalitātes prasībām, vai konkrētajam pasūtījumam neatbilstošu Preci, Piegādātājam tā ir jāaizstāj ar atbilstošu Preci 6.6.punktā noteiktajā kārtībā;
4.2.7. ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā Nr.1, informēt Pasūtītāju un piegādāt šīs Preces par šādām zemākām cenām.
4.3. Pasūtītājam ir tiesības: 
4.3.1. nepieņemt Preces, ja netiek ievērotas Līguma 3.4., 3.5.punktā noteiktās piegādes vietas vai piegādes termiņš; 
4.3.2. nepieņemt Līgumam vai kvalitātes prasībām, vai Pasūtītāja veiktajam konkrētajam pasūtījumam neatbilstošas Preces;
4.4. Pasūtītājam ir pienākums: 
4.4.1. nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti; 
4.4.2. norēķināties par saņemtajām Precēm.
4.5. Šajā punktā minētais Pušu tiesību un pienākumu uzskatījums nav uzskatāms par izsmeļošu, Pusēm ir arī citas no Līguma izrietošas tiesības un pienākumi.
5. Pušu atbildība
5.1. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šī Līguma saistību neizpildi vai nepienācīgu izpildi.
5.2. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par pielikumā Nr.1 noteiktām vai zemākām cenām, Pasūtītājam ir tiesības saņemt no Piegādātāja līgumsodu EUR 100,00 (viens simts euro un 00 centi) par katru nepiegādāto Preču pozīciju. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
5.3. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja līgumsodu 0,05 % (nulle komats nulle pieci procenti) apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10% (desmit procenti) apmērā no Līguma summas. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā, veicot maksājumus par atbilstoši Līguma noteikumiem piegādātajām Precēm.
5.4. Par katru Preču apmaksas nokavējumu Piegādātājs ir tiesīgs saņemt no Pasūtītāja līgumsodu 0,05 % (nulle komats nulle pieci procenti) apmērā par katru nokavēto samaksas dienu no neapmaksātās summas, bet ne vairāk kā 10% (desmit procenti) apmērā no Līguma summas. 
5.5. Līgumsoda samaksa neatbrīvo Puses no pārējo Līguma saistību izpildes, izņemot gadījumus, kad tā ir saistīta ar Līguma izbeigšanu.
5.6. Piegādātājs ir atbildīgs Pasūtītāja un trešo personu priekšā par kaitējumu, kas tām radies saistībā ar Preču kvalitātes trūkumu. 
6. Preces kvalitāte, garantijas un trūkumu novēršana
6.1. Piegādātājs apņemas piegādāt Preci pienācīgā kvalitātē un atbilstošā iepakojumā, ar marķējumu un instrukcijām latviešu valodā. 
6.2. Piegādātājs sedz visus ar Preces neatbilstību kvalitātei saistītos zaudējumus, tai skaitā, Pasūtītājam piederošo iekārtu vērtību vai remonta izmaksas, ja šo iekārtu bojājums radies, izmantojot Piegādātāja piegādāto nekvalitatīvo Preci.
6.3. Piegādātās Preces derīguma termiņam saņemšanas brīdī ir jābūt ne mazākam kā 6 (seši) mēneši no piegādes brīža. 
6.4. Piegādātājs garantē pienācīgu Preces kvalitāti un atbilstību Līgumam līdz Preces derīguma termiņa beigām (turpmāk tekstā – Garantijas laiks). 
6.5. Ja, pieņemot Preces vai pēc to pieņemšanas, bet ne vēlāk kā līdz Garantijas laika beigām, Pasūtītājs atklāj Preču neatbilstību Līgumam vai kvalitātes prasībām, vai konkrētajam pasūtījumam Pasūtītājs 5 (piecu) darba dienu laikā sastāda aktu (pretenziju), ko iesniedz Piegādātājam.
6.6. Piegādātājs 2 (divu) darba dienu laikā pēc 6.5.punktā minētā akta (pretenzijas) saņemšanas aizvieto neatbilstošās Preces ar jaunām, atbilstošām Precēm. Izdevumus, kas saistīti ar Preču aizvietošanu, sedz Piegādātājs.
7. Norēķinu kārtība
7.1. Pasūtītājs veic apmaksu 30 (trīsdesmit) dienu laikā pēc Rēķina abpusējas parakstīšanas.
7.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
7.3. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu.
8. Līguma spēkā esamība, grozīšanas kārtība un izbeigšana
8.1. Līgums stājas spēkā tā abpusējas parakstīšanas brīdī un tiek noslēgts uz 3 (trīs) gadiem.
8.2. Ja jauna konkursa rezultāti attiecībā uz šī Līguma priekšmetu nav izsludināti 8.1.punktā noteiktajā Līguma darbības laikā, Puses var vienoties par Līguma darbības pagarinājumu līdz nākamā konkursa rezultātu izsludināšanai, nepārsniedzot Līguma 2.6.punktā minēto summu.
8.3. Visus grozījumus Līgumā puses noformē kā vienošanās, kuras ar to abpusējas parakstīšanas brīdi kļūst par neatņemamām Līguma sastāvdaļām.
8.4. Gadījumā, ja Piegādātājs turpmāk nespēj piegādāt Preces par Līguma Pielikumā Nr.1 noteiktām cenām vai nevar nodrošināt to piegādi atbilstoši citiem Līguma noteikumiem, Pasūtītājam ir tiesības izslēgt konkrētās pozīcijas no Līguma.
8.5. Pasūtītājam ir tiesības vienpusēji izbeigt šī Līguma darbību 10 (desmit) dienas iepriekš rakstiski paziņojot Piegādātājam, ja izpildījies vismaz viens no šiem nosacījumiem:
8.5.1. Piegādātājs ir atteicies piegādāt Preci vai nav varējis nodrošināt tās piegādi par Līguma pielikumā Nr.1 noteiktajām cenām, neatkarīgi no tā iemesliem;
8.5.2. ir pieņemts lēmums uzsākt Piegādātāja maksātnespējas procedūru vai likvidāciju, izbeigt vai apturēt tā darbību;
8.5.3. Piegādātājs nepilda citus Līguma noteikumus.
8.6. Pasūtītājam ir tiesības nekavējoties vienpusēji izbeigt Līgumu, ja Līguma 3.4.punktā noteiktais termiņš ir nokavēts par 10 (desmit) dienām.
8.7. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Puses nevienojas citādi.
9. Nepārvarama vara
9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
9.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde, kā arī vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā trīs darba dienu laikā pēc Force Majeure iestāšanās rakstiski jāinformē par to otra Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
9.4. Ja minēto apstākļu dēļ Līgums nedarbojas ilgāk par vienu kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. 
Citi nosacījumi
10.1. Visi šī Līguma grozījumi un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.
10.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.
10.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
10.4. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevar vienoties sarunu ceļā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
10.5. Ja Līguma darbības laikā notiek Puses reorganizācija, tās tiesības un pienākumus realizē saistību pārņēmējs.
10.6. Piegādātājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.
10.7. Juridiskās adreses vai bankas rekvizītu maiņas gadījumā Pušu pienākums ir 7 (septiņu) dienu laikā paziņot par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
10.8. Līgums sastādīts uz 6 (sešām) lapām divos eksemplāros ar pielikumu Nr.1 uz 4 (četrām) lapām, no kuriem viens glabājas pie Piegādātāja, otrs pie Pasūtītāja. Abiem eksemplāriem ir vienāds juridisks spēks.
11. Pušu rekvizīti un paraksti

11.1. PASŪTĪTĀJS:			       11.2. PIEGĀDĀTĀJS:
	SIA „Rīgas Austrumu klīniskā universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods HABALV22
Konta Nr. LV24HABA0001407045805


____________________________
I. Paeglītis

_____________________________
K. Plūme

_____________________________
A. Višņakovs
		SIA “OneMed

